Բանկային համակարգը, հանդիսանալով խնայողությունների կուտակման ամենավստահելի ֆինանսական ինստիտուտ, իրենից ներկայացնում է կարևոր աղբյուր ներդրումների գոյացման համար։ Ցանկացած երկրի մրցունակության գրավականներից մեկն է զարգացած բանկային համակարգը, որը մատնանշում են մի քանի ցուցանիշներ։ Առաջինը հենց այն է, թե որքան են կազմում բանկային համակարգի կողմից տնտեսության վարկավորման ծավալները մեկ տարվա համախառն արտադրանքի նկատմամբ։ Համաձայն ՀՀ Կենտրոնական բանկի տվյալների՝ այս ցուցանիշն էական աճ է արձանագրել անմիջապես 2008-2009թթ. ֆինանսատնտեսական ճգնաժամից հետո՝ 2010թ․-ից ի վեր կազմելով գրեթե 40 %։ Զուգահեռ աճել են նաև բանկային համակարգի ակտիվները՝ 2016թ․-ի դրությամբ կազմելով գրեթե 80%: